b'\n_START_ARTICLE_\nFujikirseb\xc3\xa6r\n_START_SECTION_\nBeskrivelse\n_START_PARAGRAPH_\nFujikirseb\xc3\xa6r er en mellemstor busk med en stiv, udsp\xc3\xa6rret v\xc3\xa6kstform. Barken er f\xc3\xb8rst lyst gr\xc3\xa5brun og glat. Senere bliver den mere gr\xc3\xa5lig og spr\xc3\xa6kker op. Til sidst er den r\xc3\xb8dbrun med tynde, tv\xc3\xa6rg\xc3\xa5ende b\xc3\xa5nd af barkporer. Bladknopperne er spredte, udsp\xc3\xa6rrede, \xc3\xa6gformede og r\xc3\xb8dbrune. Blomsterknopperne sidder i bundter p\xc3\xa5 rynkede dv\xc3\xa6rgskud og er noget st\xc3\xb8rre end bladkopperne._NEWLINE_Bladene er smalt \xc3\xa6gformede med lang spids og groft savtakket rand. Oversiden er m\xc3\xb8rkegr\xc3\xb8n, mens undersiden er lysegr\xc3\xb8n. Blomstringen sker fra begyndelsen af april (samtidig med mirabelle). Blomsterne er hvide med r\xc3\xb8dt b\xc3\xa6ger og en dyb indsk\xc3\xa6ring i spidsen af hvert kronblad. H\xc3\xb8stfarven er meget forskellig: fra gul over orange til r\xc3\xb8d og brun. Derimod ses b\xc3\xa6r kun, n\xc3\xa5r der er mulighed for fremmedbest\xc3\xb8vning. Fr\xc3\xb8ene modner godt i Danmark._NEWLINE_Rodnettet er kraftigt, vidt og dybt udbredt._NEWLINE_H\xc3\xb8jde x bredde og \xc3\xa5rlig tilv\xc3\xa6kst: 4 x 4 m (25 x 25 cm/\xc3\xa5r).'